**Ministru kabineta noteikumu projekta "Grozījumi Ministru kabineta 2007.gada 3.aprīļa noteikumos Nr.233 "Finanšu sektora attīstības padomes nolikums"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Spēkā esošajos Ministru kabineta noteikumos ir nepieciešams precizēt un novērst konstatētās nepilnības saistībā ar Finanšu sektora attīstības padomes (turpmāk - FSAP) praktisko darbību, lai efektīvi varētu piemērot un izpildīt tās darbības mērķi.  Ministru kabineta noteikumu projekta mērķis ir uzlabot FSAP funkcionalitāti.  Ministru kabineta noteikumu projekts stāsies spēkā vispārīgā kārtībā pēc tā apstiprināšanas Ministru kabineta sēdē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2018. gada 4. jūlijā Eiropas Padomes Moneyval komitejas plenārsēdē apstiprinātais 5. kārtas ziņojums par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti (turpmāk - Moneyval ziņojums), kurš tika publicēts 2018. gada 23. augustā.  Ar Ministru kabineta2018. gada 11. oktobr**a** rīkojumu Nr. 512 „Par Pasākumu plānu noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim” apstiprinātā Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019.gada 31. decembrim, rīcības virziens 1.6. **“**Pārskatīt Finanšu sektora attīstības padomes sastāvu un mandātu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Moneyval jeb noziedzīgi iegūtu līdzekļu legalizācijas un terorisma finansēšanas novēršanas ekspertu komiteja ir pastāvīga Eiropas Padomes pārraudzības struktūra, kuras uzdevums ir novērtēt atbilstību galvenajiem starptautiskajiem standartiem (FATF – finanšu darījumu darba grupa), lai apkarotu noziedzīgi iegūtu līdzekļu legalizāciju un terorisma finansēšanu, kā arī pārbaudīt efektivitāti šo standartu ieviešanā, kā arī sniegt ieteikumus un uzdevumus sistēmas uzlabošanā. Moneyval, izmantojot dinamisku savstarpējo novērtēšanu, salīdzinošo pārskatīšanu un regulāru turpmāku valstu uzraudzību, cenšas uzlabot valsts spēju efektīvāk cīnīties pret noziedzīgi iegūtu līdzekļu legalizāciju un terorisma finansēšanu. Moneyval sastāvā ir 47 dalībvalstis, kas tieši ziņo Eiropas Padomes Ministru Komitejai.  2018. gada 4. jūlijā Eiropas Padomes Moneyval komitejas plenārsēdē tika apstiprināts 5. kārtas ziņojums par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti, kurš tika publicēts 2018. gada 23. augustā. Ziņojumā ir ietverta situācijas analīze, balstoties uz to regulējumu un darbības rezultātiem, kādi bija 2017. gada 8. novembrī. 5. kārtas ietvaros pirmo reizi Moneyval komitejas dalībvalstis tiek vērtētas ne tikai attiecībā uz to normatīvo aktu atbilstību FATF standartiem, bet arī, vērtējot sistēmas efektivitāti. Tādējādi ziņojums sniedz novērtējumu par Latvijas atbilstību FATF 40. rekomendācijām, kā arī novērtē sistēmas efektivitāti atbilstoši 11 efektivitātes rādītājiem. Moneyval ziņojuma 2. nodaļas (Nacionālā noziedzīgi iegūtu līdzekļu legalizācijas un terorisma finansēšanas novēršanas politika un koordinācija) galvenajos secinājumos un ieteicamajās darbībās, proti, f) punktā ir norādīts, ka attiecībā uz valsts koordināciju un sadarbību Latvijai jāveic šādi pasākumi:   * jāapsver iespēju paplašināt FSAP pilnvaras, lai ņemtu vērā globālās tendences noziedzīgi iegūtu līdzekļu legalizācijā un terorisma finansēšanā un to lokālo ietekmi; un sniegt pielāgotas vadlīnijas par valsts politiku un pasākumiem lai cīnītos ar noziedzīgi iegūtu līdzekļu legalizāciju, terorisma finansēšanu un masu iznīcināšanas ieroču izplatīšanas īstenošanu un darbībām; * jāļauj, ar noteiktām procedūrām un konsekventu praksi, atsevišķām iestādēm veikt stratēģisku analīzi ar to rezultātiem, iekļaujot tos valsts politikas izstrādes procesā; un nodrošināt horizontālu informācijas apmaiņu par riskiem / tendencēm un konkrētiem gadījumiem.   Ministru kabinets 2018. gada 11.oktobrī ar rīkojumu Nr. 512 ir apstiprinājis pasākumu plānu “Pasākumu plāns noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim”. Plāna mērķis ir stiprināt spējas cīnīties ar noziedzīgi iegūtu līdzekļu legalizāciju, terorisma finansēšanu un masu iznīcināšanas ieroču izplatību (proliferāciju) un samazināt vispārējos noziedzīgi iegūtu līdzekļu legalizācijas un terorisma riskus, nodrošinot atbilstību starptautiskajām saistībām un standartiem noziedzīgi iegūtu līdzekļu legalizācijas un terorisma novēršanas jomā un veicinot sabiedrisko drošību, ekonomiskas vides konkurētspēju un uzticamību Latvijas jurisdikcijai. Šis plāns ir strukturēts atbilstoši FATF metodoloģijai, un plāna rīcības virzieni atbilst Moneyval novērtējuma sistēmas 11 efektivitātes rādītājiem. Plānā ietverts 1.6. rīcības virziens ar pasākumu pārskatīt FSAP sastāvu un mandātu. Plāna 1.6. darbības rezultātā norādīts – nodrošināt noziedzīgi iegūtu līdzekļu legalizācijas un terorisma finansēšanas globālo tendenču un to ietekmi lokālā līmenī izvērtēšanu. Rezultatīvajā radītājā noteikts - veiktas izmaiņas FSAP nolikumā, paredzot, ka:   * FSAP regulāri izskata informāciju par noziedzīgi iegūtu līdzekļu un terorisma finansēšanas globālajām tendencēm un to ietekmi lokālā līmenī; * sastāvā pārstāvētas atbilstošās institūcijas un nevalstiskās organizācijas.   Ņemot vērā iepriekšminēto, ar Ministru Kabineta noteikumu projekta 1., 2., 3., 5., 6.punktu tiek veikta normu revīzija attiecībā uz proliferācijas jautājumu iekļaušanu. 4. punktu tiek nodrošināta Plāna 1.6. rezultatīvā rādītāja pirmā daļa attiecībā uz informācijas izskatīšanu, ņemot vērā noziedzīgi iegūtu līdzekļu un terorisma finansēšanas globālās tendences un to ietekmi lokālā līmenī. Ar Ministru kabineta noteikumu projekta 8. punktu, papildinot FSAP sastāvu ar Latvijas Darba devēju konfederācijas prezidentu, tiek sasniegta Plāna 1.6. rezultatīvā rādītāja otrā daļa attiecībā uz FSAP sastāva papildināšanu ar nevalstisko organizāciju. **Latvijas Darba devēju konfederācija apvieno un pārstāv**:   * 112 nozaru līderus – uzņēmumus, kuros strādā vairāk nekā 50 darbinieku; * 64 nozaru un reģionālās uzņēmēju asociācijas un federācijas; * vairāk kā 5000 uzņēmumu, no kuriem 3036 ir mikro un mazie uzņēmumi.   2018. gada 12. jūlijā Latvijas Komercbanku asociācijas biedru sapulce apstiprināja nosaukuma maiņu uz **Latvijas Finanšu nozares asociāciju**, līdz ar to Ministru kabineta noteikumu projekta 7. punkts ietver attiecīgā nosaukuma precizējumu.  Ņemot vērā FSAP darbības praktisko nodrošinājumu, Ministru kabineta noteikumu projekts paredz FSAP nolikumā iekļaut iespēju rīkot sēdes, kurās varēs piedalīties tikai FSAP nolikumā 5.1. - 5.7.1 apakšpunktā minētās personas, ņemot vērā to, ka FSAP sēdēs tiek skatīti ar institūciju savstarpējo sadarbību uzraudzības pasākumu īstenošanā saistīti jautājumi, kā arī sadarbība ar tiesību aizsardzības iestādēm attiecībā uz Noziedzīgi iegūtu līdzekļu legalizācijas un terorisma finansēšanas novēršanas likuma pienākumu izpildi (piemēram, ar valsts noziedzīgi iegūtu līdzekļu legalizācijas un terorisma finansēšanas riskiem un to novēršanu saistītie jautājumi, stratēģiski jautājumi sadarbībai ar starptautiskajām institūcijām noziedzīgi iegūtu līdzekļu legalizācijas un terorisma finansēšanas novēršanas jomā).  Praktiski FSAP sēdes notiek slēgtā veidā. Līdz ar Ministru kabineta noteikumu projekta 9.punktā slēgto sēžu formāts tiek juridiski nostiprināts.  Ministru kabineta noteikumu 11. punkts paredz FSAP sēdes protokola izstrādi divu darba dienu vietā mainīt uz 14 darba dienām, ņemot vērā to, ka FSAP sēžu darbības ilgumu nav iespējams paredzēt un reizēm sēdes ir ilgstošas, protokolā iekļaujamā informācija ir apjomīga, tiek skatīti sarežģīti detalizēti izklāstīti jautājumi. Līdz ar izstrādes darba dienu pagarinājumu tiek pagarināts arī saskaņošanas ilgums, nosakot 5 darba dienu termiņu saskaņošanai.  Ņemot vērā to, ka FSAP sēžu klātienē netiek veikti audioieraksti un tos nav paredzēts izmantot tuvākajā nākotnē, tad Ministru kabineta noteikumu projekts paredz svītrot 12.2 punktu.  Ministru kabineta noteikumu projekts stājas spēkā vispārīgā kārtībā pēc tā apstiprināšanas Ministru kabinetā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | FSAP sastāvā esošās institūcijas un to deleģētos pārstāvjus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz FSAP sastāva paplašināšanu un tādējādi neietekmē tautsaimniecību. FSAP darba organizācijas izmaiņas nepalielinās administratīvo slogu. |
| 3. | Administratīvo izmaksu monetārs novērtējums | Noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | Ministru kabineta noteikumu projektam nav nepieciešams atbilstības izmaksu monetārais novērtējums. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekta izstrādes laikā notika sadarbība un komunikācija ar Ārlietu ministriju, Tieslietu ministriju, Ģenerālprokuratūru, Iekšlietu ministriju, Ekonomikas ministriju, Latvijas Banku, Finanšu un kapitāla tirgus komisiju, Noziedzīgi iegūtu līdzekļu legalizācijas novēršanas dienestu, kā arī ar privātā sektora pārstāvjiem - Latvijas Finanšu nozares asociāciju, Latvijas Maksājumu pakalpojumu un elektroniskās naudas iestāžu asociāciju, Latvijas Alternatīvo finanšu pakalpojumu asociāciju, Latvijas Darba devēju konfederāciju, Latvijas Apdrošinātāju asociāciju, Latvijas Tirdzniecības un rūpniecības kameru. |
| 2. | Sabiedrības līdzdalība projekta izstrādē | Sabiedrības līdzdalība Ministru kabineta noteikumu projekta izstrādē tika nodrošināta iesaistot Ministru kabineta noteikumu projekta apspriešanā privātā sektora pārstāvjus – Latvijas Finanšu nozares asociāciju, Latvijas Maksājumu pakalpojumu un elektroniskās naudas iestāžu asociāciju, Latvijas Alternatīvo finanšu pakalpojumu asociāciju, Latvijas Darba devēju konfederāciju, Latvijas Apdrošinātāju asociāciju, Latvijas Tirdzniecības un rūpniecības kameru. |
| 3. | Sabiedrības līdzdalības rezultāti | Latvijas Finanšu nozares asociācijas, Latvijas Maksājumu pakalpojumu un elektroniskās naudas iestāžu asociācijas, Latvijas Alternatīvo finanšu pakalpojumu asociācijas, Latvijas Darba devēju konfederācijas un Latvijas Apdrošinātāju asociācijas, Latvijas Tirdzniecības un rūpniecības kameras iesaistes rezultātā tika panākta vienošanās par Ministru kabineta noteikumu projektu.  Latvijas Tirdzniecības un rūpniecības kamera, Latvijas Alternatīvo finanšu pakalpojumu asociācija izteica priekšlikumu papildināt FSAP sastāvu ar Latvijas Tirdzniecības un rūpniecības kameras prezidentu. Sastāvs jau tiek paplašināts ar Latvijas Darba devēju konfederācijas prezidentu. Kā arī kā noteikts FSAP nolikuma 6. punktā: Pēc padomes priekšsēdētāja uzaicinājuma padomes sēdēs ar padomdevēja tiesībām var piedalīties citu valsts institūciju amatpersonas un darbinieki, kā arī ieinteresēto personu pārstāvji. Līdz ar to pašlaik netiek plānoti šādi papildus grozījumi FSAP sastāvā. |
| 4. | Cita informācija | Sabiedrība pēc Ministru kabineta noteikumu projekta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. FSAP darba organizācijas izmaiņas neietekmēs šo iestāžu institucionālo struktūru, cilvēkresursus un finanses. |
| 3. | Cita informācija | Nav. |

Finanšu ministrs J.Reirs

Zvirgzdiņa, 67095601

Baiba.Zvirgzdina@fm.gov.lv